pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-Outlet กระทรวงอุตสาหกรรม ยกขบวนสินค้าราคาโรงงาน ช่วยเหลือค่าครองชีพประชาชน ในงาน FTI Expo 2022
วันอังคารที่ 28 มิถุนายน 2565
Outlet กระทรวงอุตสาหกรรม ยกขบวนสินค้าราคาโรงงาน ช่วยเหลือค่าครองชีพประชาชน ในงาน FTI Expo 2022
Outlet กระทรวงอุตสาหกรรม ยกขบวนสินค้าราคาโรงงาน ช่วยเหลือค่าครองชีพประชาชน ในงาน FTI Expo 2022
Outlet กระทรวงอุตสาหกรรม ยกขบวนสินค้าราคาโรงงาน ช่วยเหลือค่าครองชีพประชาชน ในงาน FTI Expo 2022
พบกับสินค้าราคาพิเศษมากมาย ในงานนี้เท่านั้น !!️
น้ํามันถั่วเหลือง 1 ลิตร เพียง 67 บาท (ปกติ 72 บาท)
น้ําตาลทราย 1 ก.ก. เพียง 18 บาท (ปกติ 22 บาท)
เครื่องใช้ไฟฟ้าราคาพิเศษจากดูโฮม
สินค้าอุตสาหกรรมราคาโรงงานจาก 17 จังหวัดภาคเหนือ
พบกันที่บูธ Outlet กระทรวงอุตสาหกรรม
บูธเลขที่ B00 หน้าห้อง Business Matching
29 มิถุนายน - 3 กรกฎาคม 2565 เวลา 10.00 - 20.00 น. ณ ศูนย์ประชุมนานาชาติฯ เชียงใหม่
ดูรายละเอียดงานเพิ่มเติมได้ที่ https://ftiexpo.com
รัฐบาลไทย-ข่าวทำเนียบรัฐบาล-สธ.เผยผลบริการ “หมอพร้อมแชทบอท” 5 เดือน ให้ข้อมูลประชาชนกว่า 4.7 ล้านคน รวม 13.6 ล้านข้อความ
วันศุกร์ที่ 24 มิถุนายน 2565
สธ.เผยผลบริการ “หมอพร้อมแชทบอท” 5 เดือน ให้ข้อมูลประชาชนกว่า 4.7 ล้านคน รวม 13.6 ล้านข้อความ
กระทรวงสาธารณสุขเผยผลการให้บริการ “หมอพร้อมแชทบอท” ระยะ 5 เดือน มีผู้เข้าใช้งานมากถึง 4.7 ล้านคน ให้ข้อมูล-ตอบข้อสงสัย มากกว่า 13.6 ล้านข้อความ เฉลี่ย 9.3 หมื่นข้อความต่อวัน พบสนใจข้อมูลเรื่องการฉีดวัคซีนมากที่สุด ตามด้วยใบรับรองการฉีดวัคซีน
กระทรวงสาธารณสุขเผยผลการให้บริการ “หมอพร้อมแชทบอท” ระยะ5เดือน มีผู้เข้าใช้งานมากถึง4.7ล้านคน ให้ข้อมูล-ตอบข้อสงสัย มากกว่า13.6ล้านข้อความ เฉลี่ย9.3หมื่นข้อความต่อวัน พบสนใจข้อมูลเรื่องการฉีดวัคซีนมากที่สุด ตามด้วยใบรับรองการฉีดวัคซีน ระบุใช้ระบบAIประมวลผล มีความแม่นยําตอบสนองข้อมูลถึง90%
วันนี้ (25มิถุนายน2565)นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข กล่าวถึงผลการให้บริการข้อมูลประชาชนของ “หมอพร้อมแชทบอท” ว่า กระทรวงสาธารณสุข ร่วมกับ บริษัท ไมโครซอฟท์ (ประเทศไทย) จํากัด และบริษัท อินเทอร์เน็ตประเทศไทย จํากัด (มหาชน) พัฒนา “หมอพร้อมแชทบอท” เพื่อเป็นช่องทางให้บริการข้อมูลแก่ประชาชนเกี่ยวกับวัคซีนโควิด19ข้อมูลการตรวจโควิด ข้อมูลการดูแลตนเองเมื่อติดเชื้อ แบบประเมินความเสี่ยงสําหรับผู้ติดเชื้อโควิด ข้อมูลการใช้งานเอกสารรับรองEU Digital COVID Certificate(EU DCC)สําหรับการเดินทางระหว่างประเทศ รวมไปถึงข้อมูลเกี่ยวกับการให้บริการและการใช้งานระบบหมอพร้อมเปิดให้บริการผ่าน3ช่องทาง ได้แก่ หมอพร้อมLINE OA,หมอพร้อมแอปพลิเคชัน และเพจเฟซบุ๊กหมอพร้อมของกระทรวงสาธารณสุข ทํางานด้วยระบบAIที่สามารถประมวลคําถามของประชาชนและตอบกลับได้ทันที มีความแม่นยํา90%ช่วยตอบสนองความต้องการข้อมูลของประชาชนได้รวดเร็วและสะดวกมากยิ่งขึ้น
นายแพทย์โสภณกล่าวว่า หมอพร้อมแชทบอทเริ่มให้บริการตั้งแต่วันที่26มกราคม2565ถึงปัจจุบันมีจํานวนการสนทนาแล้ว13.6ล้านข้อความ เฉลี่ย93,000ข้อความต่อวัน โดยมีผู้ใช้งานฟังก์ชันหมอพร้อมแชทบอทแล้ว4.7ล้านคน ประเด็นที่ถูกถามและให้ความสนใจมากที่สุด คือ ข้อมูลการฉีดวัคซีนโควิด ใบรับรองการฉีดวัคซีน การประเมินความเสี่ยงสําหรับผู้ติดเชื้อ และข้อมูลคําแนะนําสําหรับผู้ติดเชื้อโควิด โดยใช้ช่องทางLINEOAมากที่สุด76%
“จากผลการให้บริการของหมอพร้อมแชทบอท ถือว่าได้รับความสนใจจากประชาชนอย่างมาก ในการช่วยเหลือตอบข้อสงสัยหรือให้ข้อมูลแก่ประชาชนเกี่ยวกับโควิดในเรื่องต่างๆ และมีความแม่นยําสูงในการให้ข้อมูลที่ตรงกับความต้องการมากถึง90%โดยกระทรวงสาธารณสุขจะพัฒนาระบบหมอพร้อมแชทบอทให้มีประสิทธิภาพมากยิ่งขึ้นต่อไป เพื่อรองรับการเป็นDigital Health Platformของประเทศไทยต่อไปในอนาคต” นพ.โสภณกล่าว
******************************************** 24 มิถุนายน 2565
รัฐบาลไทย-ข่าวทำเนียบรัฐบาล-รัฐบาลโชว์ผลงานรัฐบาลดิจิทัลต่อเนื่อง “ระบบจัดซื้อจัดจ้างภาครัฐด้วยอิเล็กทรอนิกส์ (e-GP)” เพิ่มความโปร่งใส ประหยัดงบ 7.8 หมื่นล้าน
วันพฤหัสบดีที่ 23 ธันวาคม 2564
รัฐบาลโชว์ผลงานรัฐบาลดิจิทัลต่อเนื่อง “ระบบจัดซื้อจัดจ้างภาครัฐด้วยอิเล็กทรอนิกส์ (e-GP)” เพิ่มความโปร่งใส ประหยัดงบ 7.8 หมื่นล้าน
รัฐบาลโชว์ผลงานรัฐบาลดิจิทัลต่อเนื่อง “ระบบจัดซื้อจัดจ้างภาครัฐด้วยอิเล็กทรอนิกส์ (e-GP)” เพิ่มความโปร่งใส ประหยัดงบ 7.8 หมื่นล้าน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความคืบหน้าที่มีอย่างต่อเนื่องของการขับเคลื่อนแผนพัฒนารัฐบาลดิจิทัล ซึ่งนายกรัฐมนตรี ได้เน้นย้ําให้ทุกส่วนราชการเร่งปรับระบบการทํางาน นําเทคโนโลยีมาประยุกต์ใช้ในทุกส่วนงานเพื่ออํานวยความสะดวกแก่ประชาชน เพิ่มประสิทธิภาพ สร้างความโปร่งใสและตรวจสอบได้ กรมบัญชีกลาง เป็นหนึ่งในหน่วยงานที่ได้เดินหน้าในเรื่องดังกล่าวมาระยะหนึ่งแล้ว และมีผลลัพธ์อย่างเป็นรูปธรรม โดยเฉพาะการจัดทําระบบจัดซื้อจัดจ้างภาครัฐด้วยวิธีการทางอิเล็กทรอนิกส์ (e-GP) เพื่อส่งเสริมความเป็นรัฐบาลเปิด (Open Government) สร้างความโปร่งใสในการจัดซื้อจัดจ้าง ทําให้ประชาชนและผู้ประกอบการเข้าถึงข้อมูลได้สะดวก มีรายละเอียดที่ตรวจสอบได้ทุกขั้นตอนและทําให้เกิดการแข่งขันอย่างเป็นธรรม เป็นการสนับสนุนแหล่งข้อมูลการจัดซื้อจัดจ้างให้กับหน่วยงานภาครัฐนําไปใช้อ้างอิงในการกําหนดราคากลางหรือของบประมาณ ลดขั้นตอน และเพิ่มประสิทธิภาพของการจัดซื้อจัดจ้าง ตลอดจนลดต้นทุนของภาครัฐและเอกชนในการดําเนินการจัดซื้อจัดจ้างได้อย่างมีประสิทธิภาพ
ผลการดําเนินงานล่าสุด ในปีงบประมาณ พ.ศ. 2564 หน่วยงานรัฐได้ดําเนินการจัดซื้อจัดจ้างแล้วจํานวนทั้งสิ้น 5,247,846 โครงการ คิดเป็นร้อยละ 98.34 ของจํานวนโครงการจัดซื้อจัดจ้างทั้งหมด โดยมีมูลค่าที่จัดหาได้ 1.33 ล้านล้านบาท สามารถประหยัดงบประมาณได้จากการใช้ระบบ e-GP จํานวน 7.86 หมื่นล้านบาท (ประหยัดได้ ร้อยละ 5.57 ของวงเงินงบประมาณในการจัดหา) โดยวิธีการจัดซื้อจัดจ้างที่สามารถประหยัดงบประมาณได้มากที่สุด คือ วิธีตลาดอิเล็กทรอนิกส์ (e-market) ซึ่งประหยัดงบประมาณได้ร้อยละ 15.14 ของวงเงินงบประมาณในการจัดหา เป็นวิธีการซื้อหรือจ้างที่มีรายละเอียดคุณลักษณะเฉพาะของพัสดุที่ไม่ซับซ้อน หรือเป็นสินค้าหรืองานบริการที่มีมาตรฐาน และได้กําหนดไว้ในระบบข้อมูลสินค้า (e-catalog) สามารถทําได้ 2 ลักษณะ คือ (1) การเสนอราคาโดยใบเสนอราคา และ (2) การเสนอราคาโดยการประมูลอิเล็กทรอนิกส์
นางสาวรัชดา กล่าวด้วยว่า การขับเคลื่อนรัฐบาลดิจิทัลที่ผ่านมานั้น ส่วนราชการต่าง ๆ ได้บูรณาการการทํางานทั้งในเรื่องข้อมูลและกระบวนการประสานงาน แต่ละกระทรวงมีการพัฒนาปรับปรุงการทํางานให้ทันสมัยสอดรับเทคโนโลยีดิจิทัล และสามารถผลิตผลงานได้อย่างเป็นรูปธรรม อาทิ แอปพลิเคชัน “ทางรัฐ” ซึ่งเป็นแพลตฟอร์มกลางที่รวบรวมการให้บริการของภาครัฐที่สําคัญมากกว่า 45 บริการไว้ในแหล่งเดียว และจะมีจํานวนบริการเพิ่มขึ้นในระยะต่อไป การให้บริการประชาชนรูปแบบออนไลน์ การออกเอกสารรับรองต่าง ๆ แบบอเล็กทรอนิกส์ เป็นต้น สําหรับกรมบัญชีกลาง ในปีงบประมาณ พ.ศ 2565 ได้มีแผนที่จะปรับปรุงระเบียบการจัดซื้อจัดจ้าง เพื่อส่งเสริมให้ให้ผู้ประกอบการ SMEs และ Startup สามารถเข้าถึงการจัดซื้อจัดจ้างของภาครัฐให้มากขึ้น โดยเฉพาะผ่านทางช่องทางออนไลน์ ที่มุ่งเน้นความโปร่งใส สามารถตรวจสอบได้ เพื่อให้เกิดการแข่งขันอย่างเป็นธรรม
.............................
รัฐบาลไทย-ข่าวทำเนียบรัฐบาล-เร่งเยียวยาคนขับแท็กซี่ – วินฯ รับจ้าง อายุเกิน 65 ปี ใน 29 จว. สีแดงเข้ม 5,000 บ./เดือน ภายใน พ.ย. 64
วันอังคารที่ 12 ตุลาคม 2564
เร่งเยียวยาคนขับแท็กซี่ – วินฯ รับจ้าง อายุเกิน 65 ปี ใน 29 จว. สีแดงเข้ม 5,000 บ./เดือน ภายใน พ.ย. 64
....
ที่ประชุม ครม. วันนี้ (12 ต.ค.) เห็นชอบโครงการช่วยเหลือกลุ่มอาชีพผู้ขับรถยนต์รับจ้าง(รถแท็กซี่) และรถจักรยานยนต์สาธารณะที่มีอายุเกิน 65 ปี ในพื้นที่ควบคุมสูงสุดและเข้มงวด 29 จังหวัด กว่า 16,694 คน โดยจะได้รับเงินคนละ 5,000 บาท/เดือน
.
หลักเกณฑ์เข้าร่วมโครงการฯ (กรมการขนส่งทางบกจะเปิดลงทะเบียนต่อไป)
1.ไม่เป็นผู้ประกันตนในระบบประกันสังคม (ม.33, 39, 40) และมีอายุ 65 ปีขึ้นไป
2.ต้องผ่านการตรวจสอบข้อมูลผู้ประกอบอาชีพขับรถยนต์รับจ้าง หรือรถจักรยานยนต์สาธารณะ
3.กลุ่มเป้าหมายที่อยู่ในพื้นที่ควบคุมสูงสุดและเข้มงวด 13 จังหวัด จะได้รับเงินช่วยเหลือเป็นเวลา 2 เดือน ส่วนอีก 16 จังหวัดเพิ่มเติม จะได้รับเป็นเวลา 1 เดือน
.
และจะได้รับเงินผ่านบัญชีพร้อมเพย์ที่ผูกกับเลขบัตรประจําตัวประชาชน โดยคาดว่าจะจ่ายเงินรอบแรกได้ในช่วงวันที่ 8 – 12 พ.ย. 64 และรอบที่ 2 วันที่ 22 – 26 พ.ย. 64
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เตรียมแจก 6 พันธุ์ข้าวทรงปลูกพระราชทาน เนื่องในวันพืชมงคล 2565 เพื่อเป็นสิริมงคลกับเกษตรกร
วันพฤหัสบดีที่ 28 เมษายน 2565
เตรียมแจก 6 พันธุ์ข้าวทรงปลูกพระราชทาน เนื่องในวันพืชมงคล 2565 เพื่อเป็นสิริมงคลกับเกษตรกร
.....
เนื่องในวันพระราชพิธีพืชมงคลจรดพระนังคัลแรกนาขวัญปีนี้ กรมการข้าว ขอพระราชทานพระบรมราชานุญาต จากพระบาทสมเด็จพระเจ้าอยู่หัว นําเมล็ดพันธุ์ข้าวทรงปลูกพระราชทานทั้งหมด 6 พันธุ์ จํานวน 1,728 กิโลกรัม นําเข้าพระราชพิธีพืชมงคลจรดพระนังคัลแรกนาขวัญ ที่จะจัดขึ้นในวันที่ 13 พ.ค. 65 ประกอบด้วย
.
1. ข้าวขาวดอกมะลิ 105 ข้าวเจ้าที่ทนแล้ง และทนต่อสภาพดินเปรี้ยวและดินเค็มได้ คุณภาพข้าวสุก อ่อนนุ่ม มีกลิ่นหอม
2. ข้าวปทุมธานี 1 ข้าวเจ้าที่ให้ผลผลิตสูง ต้านทานเพลี้ยกระโดดสีน้ําตาล เพลี้ยกระโดดหลังขาว โรคไหม้ และโรคขอบใบแห้ง
3. ข้าว กข 43 ข้าวเจ้าที่ไม่ไวต่อช่วงแสง หุงต้มรับประทานดี สุกนุ่ม มีกลิ่นหอมอ่อน ค่อนข้างต้านทานต่อโรคไหม้และเพลี้ยกระโดดสีน้ําตาล
4. ข้าว กข 6 ข้าวเหนียวให้ผลผลิตสูงและทนแล้งดีกว่าพันธุ์เหนียวสันป่าตอง คุณภาพการหุงต้มดี มีกลิ่น ต้านทานโรคใบจุดสีน้ําตาล
5. ข้าว กข 78 พันธุ์ข้าวประเภทพื้นนุ่ม ลักษณะเด่นพิเศษ ข้าวสุกนุ่ม ค่อนข้างเหนียว
6. ข้าว กข 85 ข้าวเจ้าพื้นแข็งไม่ไวต่อช่วงแสง ปลูกได้ทั้งนาปีและนาปรัง ทนต่อสภาพอากาศเย็น ให้ผลผลิตสูงถึง 862 กิโลกรัมต่อไร่
.
สําหรับพันธุ์ข้าวพระราชทานทั้ง 6 พันธุ์ จะนําไปบรรจุซองพลาสติกเพื่อแจกจ่ายให้ผู้สนใจและชาวนาทั่วประเทศ รับไปเป็นมิ่งขวัญและสิริมงคลในการประกอบอาชีพการเกษตรของประชาชนตามประเพณีนิยม
.
ผู้สนใจพันธุ์ข้าวพระราชทาน สามารถสอบถามได้ที่ กรมการข้าว กองเมล็ดพันธุ์ข้าว โทร. 0-2561-3794 และศูนย์เมล็ดพันธุ์ข้าวทั้ง 29 แห่ง ศูนย์วิจัยข้าวทั้ง 27 แห่ง และสถาบันวิทยาศาสตร์ข้าว จังหวัดสุพรรณบุรี
.
นอกจากนี้ ยังเปิดให้ผู้ที่สนใจขอรับเมล็ดพันธุ์พระราชทาน ผ่านการลงทะเบียนออนไลน์ได้ที่ https://rice.moac.go.th/ ตั้งแต่บัดนี้ - 8 พ.ค. 65 เมื่อลงทะเบียนแล้ว สามารถไปรับได้ที่สํานักงานเกษตรจังหวัด หรือสํานักงานเกษตรอําเภอใกล้บ้าน หลังจากวันที่ 13 พ.ค. 65 เป็นต้นไป
Cr. กรมการข้าว
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๔
วันศุกร์ที่ 16 กรกฎาคม 2564
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๔
การประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๔ (ผ่านระบบ Microsoft team )
วันที่ ๑๖ กรกฎาคม ๒๕๖๔ เวลา ๑๐.๐๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๔ (ผ่านระบบ Microsoft team ) โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ และคณะกรรมการฯ เข้าร่วม ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-รัฐบาลพร้อมเดินหน้านโยบายสนับสนุน Soft Power และอุตสาหกรรมสร้างสรรค์ของไทยให้เป็นที่รู้จักทั่วโลก
วันพฤหัสบดีที่ 21 เมษายน 2565
รัฐบาลพร้อมเดินหน้านโยบายสนับสนุน Soft Power และอุตสาหกรรมสร้างสรรค์ของไทยให้เป็นที่รู้จักทั่วโลก
.....
รัฐบาลพร้อมเดินหน้านโยบายสนับสนุน Soft Power และอุตสาหกรรมสร้างสรรค์ของไทยให้เป็นที่รู้จักทั่วโลก ตามแนวทางส่งเสริมวัฒนธรรม 5F สู่การเป็นสินค้าทางส่งออกทางวัฒนธรรมสําคัญ สร้างรายได้ให้กับประเทศ ได้แก่ อาหาร (Food) ภาพยนตร์และวีดิทัศน์ (Film) การออกแบบแฟชั่นไทย (Fashion) ศิลปะการป้องกันตัวแบบไทย (Fighting) เทศกาลประเพณีไทย (Festival)
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลเร่งปราบเว็บพนันออนไลน์ /เว็บเงินกู้ออนไลน์ ชี้เป็นภัยเศรษฐกิจหวั่นซ้ำเติมพี่น้องประชาชนที่ได้รับผลกระทบจากโควิด-19 พบเจอแจ้ง 1599
วันเสาร์ที่ 25 กันยายน 2564
รัฐบาลเร่งปราบเว็บพนันออนไลน์ /เว็บเงินกู้ออนไลน์ ชี้เป็นภัยเศรษฐกิจหวั่นซ้ําเติมพี่น้องประชาชนที่ได้รับผลกระทบจากโควิด-19 พบเจอแจ้ง 1599
รัฐบาลเร่งปราบเว็บพนันออนไลน์ /เว็บเงินกู้ออนไลน์ ชี้เป็นภัยเศรษฐกิจหวั่นซ้ําเติมพี่น้องประชาชนที่ได้รับผลกระทบจากโควิด-19 พบเจอแจ้ง 1599
วันนี้(25ก.ย.64)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่าสํานักงานกสทช.กระทรวงดีอีเอสและสํานักงานตํารวจแห่งชาติเร่งดําเนินการตามนโยบายและข้อสั่งการของพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมปราบปรามเว็บพนันและเว็บเงินกู้ออนไลน์รวมถึงการชักชวนหรือส่งลิงค์เว็บไซต์การพนันมาทางข้อความสั้น(SMS)ให้เข้าไปเล่นพนันออนไลน์หรือชวนกู้เงินออนไลน์เข้าข่ายเป็นอาญชากรรมทางเศรษฐกิจมีความผิดตามกฎหมาย เข้าข่ายหลอกลวงและซ้ําเติมประชาชนโดยเฉพาะผู้มีรายได้น้อยที่ได้รับผลกระทบทางเศรษฐกิจในช่วงวิกฤตโควิด-19นี้
ทั้งนี้ตั้งแต่ 23​ก.ย.ที่ผ่านมาสํานักงานกสทช.ได้ประสานผู้ประกอบการโทรศัพท์เคลื่อนที่ทุกเครือข่ายตรวจสอบและจํากัดข้อความสั้นหรือ SMSที่ส่งไปยังประชาชนที่มีลักษณะหลอกลวงพนันออนไลน์และอนาจาร เพื่อแก้ไขปัญหาให้กับผู้บริโภคทั้งนี้หากผู้รับใบอนุญาตประกอบกิจการโทรคมนาคมที่ให้บริการขายต่อSMSถูกพบว่าเป็นผู้ส่ง​SMSเนื้อหาเป็นการหลอกลวงเว็บพนันออนไลน์หรือลามกอนาจารสํานักงานกสทช.จะดําเนินการตรวจสอบและพิจารณาลงโทษทางปกครองเริ่มจากเตือนปรับพักใช้ใบอนุญาตจนถึงเพิกถอนใบอนุญาตและดําเนินคดีตามกฎหมายควบคู่ไปด้วย
ขณะที่กระทรวงดิจิทัลเพื่อเศรษฐกิจและสังคม(ดีอีเอส)ได้เปิดช่องทางสําหรับประชาชนหากพบเห็นหรือมีเบาะแสเว็บไซต์ผิดกฎหมายเกี่ยวกับการพนันออนไลน์หรือพบเห็นสื่อโฆษณาหรือโพสต์ชักชวนให้เล่นการพนันออนไลน์สามารถแจ้งlinkหรือยูอาร์แอลเว็บที่เพจ“อาสาจับตาออนไลน์”หรือสายด่วน1212 ตลอด24ชม.โดยกระทรวงฯจะนําข้อมูลเบาะแสส่งให้เจ้าหน้าที่ตํารวจตรวจสอบหลักฐานการกระทําผิดเมื่อได้รับการยืนยันความผิดจะทําการปิดเว็บไซต์พนันต่อไป
สํานักงานตํารวจแห่งชาติย้ําว่าผู้ที่เกี่ยวข้องกับเว็บไซต์พนันออนไลน์ทั้งผู้จัดให้มีการเล่นผู้เล่นผู้ชักชวนให้เล่นรวมทั้งเว็บเงินกู้เถื่อนที่คิดดอกเบี้ยซ้ําซ้อนหรือเกินกว่าในอัตราที่กฎหมายกําหนดถือเป็นผู้กระทําความผิดตามกฎหมาย ตามข้อหาคือ1.​ร่วมกันประกอบธุรกิจสินเชื่อส่วนบุคคลโดยไม่ได้รับอนุญาตภายใต้การกํากับของกระทรวงการคลังเป็นการค้าปกติ 2.​ร่วมกันให้บุคคลอื่นกู้ยืมเงินโดยเรียกดอกเบี้ยเกินอัตราที่กฎหมายกําหนดไว้ 3.​ร่วมกันจัดให้มีการเล่นพนันหรือทําอุบายล่อช่วยประกาศโฆษณาหรือชักชวนโดยทางตรงหรือทางอ้อมให้ผู้อื่นเข้ามาเล่นการพนัน​(พนันออนไลน์) สามารแจ้ง1599ศูนย์ปราบปรามอาชญากรรมทางเทคโนโลยีสารสนเทศ
นางสาวรัชดาฯกล่าวว่ารัฐบาลห่วงใยพี่น้องประชาชนขออย่าหลงเชื่อคําโฆษณาชวนเชื่อให้เข้าลงทุนหรีอทําเงินจากเว็บไซต์พนันออนไลน์เพราะจะตกเป็นเหยื่อของมิจฉาชีพ ทําให้สูญเสียเงินจํานวนมาก ในส่วนผู้ที่ต้องการกู้ยืมเงินแนะนําให้ติดต่อสถาบันการเงินหรือตรวจสอบรายชื่อผู้ประกอบการที่ทําธุรกิจสินเชื่อรายย่อยกํากับของกระทรวงการคลังภายใต้สินเชื่อพิโกไฟแนนซ์ หรือสินเชื่อนาโนไฟแนนซ์เว็บไซต์www.1359.go.th ทั้งนี้ นายกรัฐมนตรีกําชับให้ทุกฝ่ายดําเนินการเชิงรุกเร่งปราบเว็บไซต์ผิดกฏหมายทุกรูปแบบเพี่อช่วยตัดวงจรจากภัยหนื้พนันและหนี้นอกระบบด้วย
__________
รัฐบาลไทย-ข่าวทำเนียบรัฐบาล-ครม.เห็นชอบให้การไฟฟ้าส่วนภูมิภาคกู้เงินในประเทศ 1.08 หมื่นล้านบาท ใช้ลงทุนแผนงานระยะยาวปี 65 เน้นพัฒนาระบบเทคโนโลยีที่ทันสมัย
วันอังคารที่ 12 กรกฎาคม 2565
ครม.เห็นชอบให้การไฟฟ้าส่วนภูมิภาคกู้เงินในประเทศ 1.08 หมื่นล้านบาท ใช้ลงทุนแผนงานระยะยาวปี 65 เน้นพัฒนาระบบเทคโนโลยีที่ทันสมัย
ครม.เห็นชอบให้การไฟฟ้าส่วนภูมิภาคกู้เงินในประเทศ 1.08 หมื่นล้านบาท ใช้ลงทุนแผนงานระยะยาวปี 65 เน้นพัฒนาระบบเทคโนโลยีที่ทันสมัย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 12 กรกฎาคม 2565 ว่า ครม.เห็นชอบให้การไฟฟ้าส่วนภูมิภาค (กฟภ.) กู้เงินในประเทศ กรอบวงเงินรวม 10,863 ล้านบาท เพื่อเป็นเงินลงทุนสําหรับการลงทุนในแผนงานระยะยาวใหม่ ปี 2565 จํานวน 5 แผนงาน โดยให้ทยอยดําเนินการกู้เงินตามความจําเป็นรายปีจนกว่าจะดําเนินงานแล้วเสร็จ ทั้งนี้ วงเงินลงทุนภาพรวมในแผนงานระยะยาวรวม 15,628.15 ล้านบาท แบ่งเป็นเงินกู้ในประเทศ จํานวน 10,863 ล้านบาท และเงินรายได้ของการไฟฟ้าส่วนภูมิภาค จํานวน 4,765.15 ล้านบาท
สําหรับการลงทุนในแผนระยะยาวใหม่ ปี 2565 นี้ เป็นการลงทุนในระบบเทคโนโลยีสารสนเทศและอุปกรณ์ที่รองรับเทคโนโลยีใหม่ๆ เพื่อรองรับการปฏิบัติงานที่ต้องปรับตัวให้เข้ากับสถานการณ์ที่เปลี่ยนแปลงไป รวมทั้งจัดหาเครื่องมือเครื่องใช้และอุปกรณ์ในสถานีไฟฟ้าเพื่อเพิ่มประสิทธิภาพในการดําเนินงาน ประกอบด้วย 5 แผนงาน ดังนี้
1.แผนงานสนับสนุนการดําเนินงานระยะที่ 5 เป็นการจัดหาสิ่งสนับสนุนในการดําเนินงาน เช่น ที่ดิน อาคาร ยานพาหนะ เครื่องมือเครื่องใช้ในการก่อสร้างและบํารุงรักษา ระบบไฟฟ้า ให้เพียงพอกับความต้องการไฟฟ้าที่เพิ่มสูงขึ้น
2.แผนงานจัดหา พัฒนา ติดตั้ง และดูแลบํารุงรักษา ระบบบริหารจัดการทรัพยากรองค์กรและระบบสาธารณูปโภคด้านไฟฟ้า เป็นการปรับเปลี่ยนจากการใช้ซอฟต์แวร์สําเร็จรูป เป็นการจ้างพัฒนาซอฟต์แวร์ เพื่อให้มีระบบบริหารจัดการของการไฟฟ้าส่วนภูมิภาคเอง โดยสามารถใช้ประโยชน์จากการเป็นเจ้าของลิขสิทธิ์ซอฟต์แวร์ที่พัฒนาขึ้น
3.แผนงานระยะยาวงานปรับปรุงระบบป้องกันและควบคุมในสถานีไฟฟ้า เป็นการเตรียมความพร้อมสําหรับการให้บริการส่งผ่านกําลังไฟอย่างต่อเนื่อง และปรับปรุงระบบป้องกันและควบคุมในสถานีไฟฟ้าจํานวน 40 สถานี เพื่อลดผลกระทบจากความผิดพลาดของอุปกรณ์ที่มีอายุการใช้งานยาวนาน
4.แผนงานปฏิบัติการดิจิทัลด้านสื่อสารและโทรคมนาคม เป็นการพัฒนาระบบสื่อสารของ กฟภ. ให้มีช่องสัญญาณเพียงพอต่อการใช้งาน มีความรวดเร็วและทันสมัยมากยิ่งขึ้น เช่น พัฒนาโครงข่าย IP Access Network การขยายโครงข่ายเคเบิลใยแก้วนําแสง ระยะทาง 1,300 กิโลเมตร เป็นต้น
5.แผนงาน Big Data Platform เป็นการพัฒนาระบบบริหารจัดการข้อมูล โดยการเชื่อมโยงฐานข้อมูลระบบงานให้เป็นแพลตฟอร์มขององค์กร เพื่อใช้วิเคราะห์เชิงลึก
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” สั่งการปลัด สธ. คุมเข้มการแพร่ระบาดโควิด 4 จังหวัดชายแดนใต้ ภายใน 1-2 เดือน ห่วงประชาชนขอให้ยึดหลักดูแลตนเองครอบจักรวาล Universal Prevention
วันพุธที่ 6 ตุลาคม 2564
โฆษกรัฐบาล เผย “นายกฯ” สั่งการปลัด สธ. คุมเข้มการแพร่ระบาดโควิด 4 จังหวัดชายแดนใต้ ภายใน 1-2 เดือน  ห่วงประชาชนขอให้ยึดหลักดูแลตนเองครอบจักรวาล  Universal Prevention
โฆษกรัฐบาล เผย “นายกฯ” สั่งการปลัด สธ. คุมเข้มการแพร่ระบาดโควิด 4 จังหวัดชายแดนใต้ ภายใน 1-2 เดือน  ห่วงประชาชนขอให้ยึดหลักดูแลตนเองครอบจักรวาล  Universal Prevention หลังมีมาตรการผ่อนคลายกิจการ/กิจกรรม
วันที่ 6 ตุลาคม 2564 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า สืบเนื่องจากสถานการณ์ผู้ติดเชื้อโควิด-19 (6 ตุลาคม 2564) ใน 4 จังหวัดชายแดนใต้ที่พบผู้ป่วยรายใหม่ 1,922 คน จ.ปัตตานี 309 คน จ.สงขลา 666 คน จ.นราธิวาส 501 คน และ จ.ยะลา 446 คน ทําให้มีความหวั่นวิตกว่า ทิศทางผู้ติดเชื้อโควิด-19 ในพื้นที่ยังคงเพิ่มขึ้นต่อเนื่อง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้แสดงความห่วงใยต่อสถานการณ์ที่เกิดขึ้นและพี่น้องประชาชน โดยได้สั่งการให้ นพ.เกียรติภูมิ วงศ์รจิต ปลัดกระทรวงสาธารณสุข พร้อมคณะ ลงพื้นที่เพื่อติดตามสถานการณ์ ทั้งนี้ ตั้งเป้าให้ควบคุมการระบาดภายใน 1-2 เดือน โดยคาดว่าจะลดจํานวนผู้ติดเชื้อร้อยละ 10 ต่อสัปดาห์ พร้อมวางมาตรการสังคมใช้กลไก คณะกรรมการโรคติดต่อจังหวัด เพื่อลดการรวมกลุ่ม ตั้ง COVID-Free Setting Area อีกทั้ง ประชาชนกลุ่มเสี่ยงต้องเข้าถึง ชุดตรวจ ATK ได้ง่าย พร้อมทั้งให้โรงพยาบาลเตรียมเตียงสําหรับผู้ป่วยที่มีอาการปานกลางถึงหนักไว้รองรับอีกด้วย
นายธนกร กล่าวว่า กระทรวงสาธารณสุขยังได้เร่งดําเนินการในการจัดส่งยาและเวชภัณฑ์ไปในพื้นที่แล้ว ได้แก่ ยาฟาวิพิราเวียร์ 1 ล้านเม็ด ชุดตรวจ ATK 20,000 ชุด Oxygen concentrator 100 เครื่อง วัคซีนแอสตร้าฯ 25,000 โดส วัคซีนไฟเซอร์ 100,000 โดส พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยสถานการณ์ พร้อมสั่งการให้หน่วยงานที่รับผิดชอบจับตาอย่างใกล้ชิด และขอให้ประชาชนใน 4 จังหวัดชายแดนใต้ป้องกันตัวเองแบบสูงสุดครอบจักรวาล Universal Prevention แม้ว่าจะมีการปรับมาตรการของ ศบค. ให้ผ่อนคลายกิจกรรม/กิจการต่าง ๆ แล้วก็ตาม มั่นใจ ด้วยการสนับสนุนทีมแพทย์ บุคลากร เวชภัณฑ์ และความร่วมมือของประชาชนในพื้นที่ สถานการณ์ โควิด-19 ในพื้นที่ 4 จังหวัดภาคใต้จะคลี่คลายโดยเร็ว นอกจากนั้น เนื่องจากช่วงนี้ฝนตกบ่อยขอให้พี่น้องประชาชนได้ระวังป้องกันโควิด-19 ด้วย อย่าการ์ดตก
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชม Thailand Pavilion ยอดผู้เข้าชมทะลุ 1 แสนใน 2 สัปดาห์ มุ่งต่อยอดมุมมองการลงทุนใหม่ ส่งเสริมการท่องเที่ยววิถีใหม่ในไทย
วันพฤหัสบดีที่ 21 ตุลาคม 2564
โฆษกรัฐบาลเผย นายกฯ ชื่นชม Thailand Pavilion ยอดผู้เข้าชมทะลุ 1 แสนใน 2 สัปดาห์ มุ่งต่อยอดมุมมองการลงทุนใหม่ ส่งเสริมการท่องเที่ยววิถีใหม่ในไทย
โฆษกรัฐบาลเผย นายกฯ ชื่นชม Thailand Pavilion ยอดผู้เข้าชมทะลุ 1 แสนใน 2 สัปดาห์ มุ่งต่อยอดมุมมองการลงทุนใหม่ ส่งเสริมการท่องเที่ยววิถีใหม่ในไทย
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับความสําเร็จอีกขั้นของอาคารแสดงประเทศไทย (Thailand Pavilion) ในมหกรรม World Expo 2020 Dubai ณ เมืองดูไบ สหรัฐอาหรับเอมิเรตส์ ซึ่งในช่วง 10 วันแรก (นับตั้งแต่วันที่ 1 ต.ค. 64) มีผู้เข้าเยี่ยมชมนิทรรศการและร่วมกิจกรรมกว่า 63,371 คน หรือคิดเป็นร้อยละ 15 ของผู้เข้าร่วมงาน และล่าสุดมียอดผู้เข้าเยี่ยมชมมากถึง 100,000 คน ภายในช่วงเวลาเพียง 2 สัปดาห์ที่เริ่มจัดแสดงจนถึงวันที่ 21 ต.ค. 64
แขกผู้มีเกียรติระดับสูงจากประเทศต่าง ๆ ทั้งไทย สหรัฐอาหรับเอมิเรตส์เจ้าภาพ และประเทศที่เข้าร่วมจัดงาน ตลอดจนผู้เข้าเยี่ยมชมต่างชื่นชมและประทับใจต่ออาคารแสดงประเทศไทย โดยเฉพาะเนื้อหาการนําเสนอในห้องนิทรรศการผ่านการแสดงภาพยนตร์แอนิเมชั่น อาหารไทย และความน่ารักของมาสคอตตัวแทนประเทศไทย “น้องรักและน้องมะลิ” ซึ่งทั้งหมดนี้สะท้อนให้เห็นถึงเอกลักษณ์และวัฒนธรรมความเป็นไทยที่สามารถสื่อสารให้ชาวต่างชาติสัมผัสและเข้าถึงได้ง่าย พร้อมสอดแทรกเทคโนโลยี Health Service รวมถึงเทคโนโลยีของอุตสาหกรรมดิจิทัล ซึ่งจะสามารถส่งเสริมอุตสาหกรรมของไทยให้ได้รับความสนใจมากยิ่งขึ้นในอนาคต โดยผู้ที่เข้าร่วม Thailand pavilion ส่วนหนึ่งกล่าวว่า “รู้สึกประทับใจและทึ่งกับศาลาไทยเป็นอย่างมาก สิ่งที่ผู้เข้าชมประทับใจคือการเล่าเรื่องของประเทศไทย ประวัติศาสตร์ตั้งแต่อดีตจนถึงเรื่องราวในปัจจุบัน รวมถึงนวัตกรรมและการพัฒนาต่างๆ ศาลาไทยทําให้รู้สึกเหมือนได้เดินทางมาท่องเที่ยวประเทศไทยจริงๆ ประเทศไทยเป็นประเทศที่สวยงาม”
โฆษกประจําสํานักนายกรัฐมนตรี กล่าวว่า มหกรรม World Expo 2020 Dubai จะจัดต่อเนื่องถึงวันที่ 31 มี.ค. 65 ซึ่งทางคณะผู้จัดงาน World Expo 2020 Dubai เชื่อมั่นว่า ช่วงเดือน พ.ย. 64 - มี.ค. 65 ซึ่งเป็นฤดูกาลท่องเที่ยวของเมืองดูไบ ประกอบกับการผ่อนคลายข้อกําหนดสําหรับการเดินทางระหว่างประเทศ จะทําให้ยอดผู้เข้าเยี่ยมชมงานเพิ่มขึ้นอย่างต่อเนื่อง ทั้งนี้ กระแสตอบรับดังกล่าวแสดงให้เห็นถึงความสนใจของนานาประเทศทั่วโลกที่มีต่อไทยได้เป็นอย่างดี เป็นการนําเสนอความเป็นไทยสู่สายตานานาชาติ สอดคล้องกับนโยบายของรัฐบาลที่มุ่งเน้นการขับเคลื่อนเศรษฐกิจและสังคมด้วยนวัตกรรม โดยเฉพาะในช่วงสถานการณ์โควิด-19 รวมทั้งการประชาสัมพันธ์การท่องเที่ยวไทยอย่างต่อเนื่องเพื่อฟื้นฟูอุตสาหกรรมการท่องเที่ยวให้กลับมาแข็งแกร่งอีกครั้ง
รัฐบาลไทย-ข่าวทำเนียบรัฐบาล-PM pleased with Bangkok being ranked among Asia’s top destinations for traveling and celebrating Chinese New Year
วันพุธที่ 2 กุมภาพันธ์ 2565
PM pleased with Bangkok being ranked among Asia’s top destinations for traveling and celebrating Chinese New Year
PM pleased with Bangkok being ranked among Asia’s top destinations for traveling and celebrating Chinese New Year
February 2, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with the news released by Agoda, an online travel agency and metasearch engine, that Bangkok is one of the top destinations for traveling and celebrating this Chinese New Year. He thanked concerned agencies and all the Thai people for joining hands in enhancing the country’s image and being the good hosts, which have led to Thailand’s increasing popularity among global tourists.
According to Agoda, Asia wide, metropolitans and capital cities as top destination choices for the 2022 Chinese New Year include Shanghai (#1 China), Tokyo (#1 Japan), Kuala Lumpur (#1 Malaysia), Manila (#1 Philippines), Bangkok (#1 Thailand). While in other markets, classic resort destinations are travelers’ top picks, including Bali (#1 Indonesia), Jeju Island (#1 Korea), Taichung (# Taiwan), Phu Quoc Island (#1 Vietnam).
Agoda also revealed Thailand’s top eight most popular destinations by market for the 2022 Chinese New Year: 1) Bangkok; 2) Chiang Mai; 3) Khao Yai; 4) Phuket; 5) Hua Hin/ Cha-am; 6) Krabi; 7) Pattaya; and 8) Chiang Rai. The first 4 ranks remain the same as last year.
The Government Spokesperson emphasized that such success is the Government’s constant and fruitful effort in promoting Thai tourism industry through implementing related policies according to the changing global situation. Resumption of the TEST & GO scheme from February 1, 2022 onward would revive tourism activities in the country, create revenues to all concerned, and help rehabilitate national economy. Nevertheless, public health security and people’s confidence remain the Government’s priority. The Prime Minister instructed all agencies to keep tightening public health measures, and called on the public to continue complying with the measures and COVID-free setting for their safety and relaxing travel.
รัฐบาลไทย-ข่าวทำเนียบรัฐบาล-รมต.อนุชา ลงพื้นที่ชัยนาท ดันโครงการ DIPROM ตัวช่วยยกระดับสินค้าชุมชน ส่งเสริมเศรษฐกิจฐานราก
วันเสาร์ที่ 14 พฤษภาคม 2565
รมต.อนุชา ลงพื้นที่ชัยนาท ดันโครงการ DIPROM ตัวช่วยยกระดับสินค้าชุมชน ส่งเสริมเศรษฐกิจฐานราก
รมต.อนุชา ลงพื้นที่ชัยนาท ดันโครงการ DIPROM ตัวช่วยยกระดับสินค้าชุมชน ส่งเสริมเศรษฐกิจฐานราก
วันนี้(14พฤษภาคม2565)เวลา14.00น.ณหอประชุมโรงเรียนชัยนาทพิทยาคมอําเภอเมืองชัยนาทจังหวัดชัยนาทนายอนุชานาคาศัยรัฐมนตรีประจําสํานักนายกรัฐมนตรี เป็นประธานเปิดโครงการ"DIPROMยกระดับสินค้าชุมชนกระตุ้นเศรษฐกิจฐานรากนําสู่รายได้คืนถิ่นชุมชน"ซึ่งจัดขึ้นโดยกรมส่งเสริมอุตสาหกรรมกระทรวงอุตสาหกรรมโดยมีดร.ณัฐพลรังสิตพลอธิบดีกรมส่งเสริมอุตสาหกรรมนางสาวชไมพรอําไพจิตรรองผู้ว่าราชการจังหวัดชัยนาทนางฉลองสงล่านายกสมาคมส่งเสริมการท่องเที่ยวจังหวัดชัยนาทเข้าร่วม
นายอนุชาฯกล่าวว่าโครงการ"DIPROMยกระดับสินค้าชุมชนกระตุ้นเศรษฐกิจฐานรากนําสู่รายได้คืนถิ่นชุมชน" เป็นโครงการสัญจรไปยังจังหวัดที่มีศักยภาพในการพัฒนาตนเองซึ่งที่ผ่านมาได้มีการลงพื้นที่ไปยังจ.สุโขทัยจ.พิจิตรจ.นครสวรรค์และในวันนี้มีการลงพื้นที่จ.ชัยนาทเป็นจังหวัดที่4 โดยมีเป้าหมายช่วยฟื้นฟูและยกระดับเศรษฐกิจฐานรากผ่านการถ่ายทอดองค์ความรู้การเพิ่มมูลค่าผลิตภัณฑ์เสริมสร้างทักษะด้านกระบวนการผลิตเพื่อสร้างอาชีพสร้างรายได้แก่ประชาชนในอนาคตโดยผู้เข้ารับการอบรมจะได้เรียนรู้การพัฒนาผลิตภัณฑ์ตามฐานการเรียนรู้ 4ฐานประกอบด้วยฐานที่1การทําไม้กวาดดอกหญ้าฐานที่2การทําไม้กวาดทางมะพร้าวฐานที่3การแปรรูปผลิตภัณฑ์จากเศษผ้าและฐานที่4การทําบรรจุภัณฑ์จากผักตบชวา
นายอนุชาฯ กล่าวต่อไปว่ากรมส่งเสริมอุตสาหกรรมได้กําหนดทิศทางการส่งเสริมวิสาหกิจชุมชนใหม่มุ่งเป้าพัฒนาไปสู่การเป็น"ชุมชนดีพร้อม"หรือDIPROM Communityซึ่งจะเป็นชุมชนที่มีความเข้มแข็งสามารถสร้างรายได้อย่างยั่งยืนโดยต่อยอดภาคการท่องเที่ยวจากสถานการณ์ในปัจจุบันมุ่งยกระดับไปสู่Genใหม่เน้นการปรับรูปแบบการดําเนินงานให้สอดรับกับการเปลี่ยนแปลงตอบโจทย์ความต้องการทั้งในเชิงพื้นที่และรองรับความต้องการของตลาดทั้งในและต่างประเทศตามนโยบายของพลเอกประยุทธ์จันทร์โอชานายกรัฐมนตรีที่ต้องการพัฒนาเศรษฐกิจฐานรากสร้างความเข้มแข็งให้ชุมชนเพื่อให้ประชาชนมีรายได้สามารถพึ่งพาตนเองได้
"ตนได้รับมอบหมายให้กํากับดูแลกองทุนหมู่บ้านและชุมชนเมืองแห่งชาติซึ่งเป็นอีกหน่วยงานสําคัญที่ช่วยขับเคลื่อนเศรษฐกิจระดับฐานรากให้มีความเข้มแข็งและเป็นความตั้งใจของรัฐบาลที่ต้องการให้ประชาชนทุกพื้นที่หลุดพ้นจากความยากจนโดยได้เดินหน้าส่งเสริมอาชีพให้ประชาชนพึ่งพาตนเองได้จากการสร้างมูลค่าของผลิตภัณฑ์ในพื้นถิ่น"นายอนุชาฯกล่าว
-------------------------------------
รัฐบาลไทย-ข่าวทำเนียบรัฐบาล-สธ.อำนวยความสะดวกปชช.รับวัคซีนเข็ม 2 ในต่างจังหวัด ลดเดินทาง
วันอังคารที่ 24 สิงหาคม 2564
สธ.อํานวยความสะดวกปชช.รับวัคซีนเข็ม 2 ในต่างจังหวัด ลดเดินทาง
กระทรวงสาธารณสุขอํานวยความสะดวกประชาชนในต่างจังหวัดที่ฉีดวัคซีนโควิด 19 เข็มแรกที่สถานีกลางบางซื่อ ฉีดวัคซีนเข็ม 2 ได้ที่โรงพยาบาลใกล้บ้านสังกัดกระทรวงสาธารณสุขในต่างจังหวัด แจ้งสถานพยาบาลล่วงหน้าก่อน 2 สัปดาห์ ลดเดินทาง ลดแออัด ลดค่าใช้จ่าย
กระทรวงสาธารณสุขอํานวยความสะดวกประชาชนในต่างจังหวัดที่ฉีดวัคซีนโควิด 19 เข็มแรกที่สถานีกลางบางซื่อฉีดวัคซีนเข็ม 2 ได้ที่โรงพยาบาลใกล้บ้านสังกัดกระทรวงสาธารณสุขในต่างจังหวัด แจ้งสถานพยาบาลล่วงหน้าก่อน 2 สัปดาห์ ลดเดินทาง ลดแออัด ลดค่าใช้จ่าย
วันนี้ (24 สิงหาคม 2564) นายแพทย์สุระ วิเศษศักดิ์ รองปลัดกระทรวงสาธารณสุข กล่าวว่า กระทรวงสาธารณสุขได้ดําเนินการฉีดวัคซีนโควิด 19 แก่ประชาชนที่อยู่ในกรุงเทพมหานคร ปริมณฑล ที่ศูนย์ฉีดวัคซีนกลางบางซื่อตามนโยบายของรัฐบาลเพื่อให้ประชาชนได้รับวัคซีนป้องกันโรคโควิด 19 อย่างครอบคลุม โดยพบว่ามีประชาชนจากต่างหวัดเดินทางเข้ามาฉีดเป็นจํานวนมาก ตั้งแต่วันที่ 24 พฤษภาคม 2564 จนถึงปัจจุบันมียอดสะสม 1.2 ล้านโดสดังนั้นเพื่ออํานวยความสะดวก ลดการเดินทาง ลดค่าใช้จ่าย แก่ประชาชนบางส่วนที่ต้องเดินทางมาจากต่างจังหวัดเพื่อรับวัคซีนเข็มที่ 2 จึงได้ให้ผู้ที่เดินทางมารับวัคซีนเข็มที่ 1 ที่ศูนย์ฉีดวัคซีนกลางบางซื่อตั้งแต่วันที่ 7 มิถุนายน 2564เป็นต้นมา สามารถติดต่อฉีดเข็มที่ 2 ได้ที่รพ.ชุมชน/รพ.ใกล้บ้าน ในสังกัดกระทรวงสาธารณสุข ตามความสมัครใจ โดยนําใบนัดของศูนย์ฉีดวัคซีนกลางบางซื่อไปยื่นติดต่อล่วงหน้าอย่างน้อย 2 สัปดาห์
ทั้งนี้กระทรวงสาธารณสุขได้ชี้แจงแนวทางไปยังนายแพทย์สาธารณสุขจังหวัดทุกจังหวัด ให้หน่วยบริการในจังหวัดรองรับการจัดบริการ โดยรวบรวมรายชื่อประชาชนที่ประสงค์รับวัคซีนเข็มสองที่โรงพยาบาลใกล้บ้านและจํานวนวัคซีนมายังสํานักงานสาธารณสุขจังหวัด เพื่อรวบรวมข้อมูลตามแบบฟอร์มที่กําหนดส่งมายังกรมควบคุมโรคในการจัดสรรวัคซีนเข็มสองลงมายังหน่วยบริการเพื่อฉีดตามวันและเวลาที่แจ้งนัดไว้กับประชาชน
สําหรับผู้ที่อยู่ในกรุงเทพมหานคร หรือผู้ที่นัดผ่านหน่วยงาน/องค์กร หรือผู้ที่ไม่สะดวกเดินทางกลับไปฉีดที่ภูมิลําเนา ยังคงสามารถมารับการฉีดเข็ม2 ได้ตามวันนัดเดิมที่สถานีกลางบางซื่อ หากมีข้อสงสัยสามารถสอบถามข้อมูลเพิ่มเติมได้ที่Line: @skinthailand หรือ Facebook : CVC กลางบางซื่อ หรือสํานักงานสาธารณสุขจังหวัดทุกแห่ง
*********************************** 24 สิงหาคม 2564
******************************
รัฐบาลไทย-ข่าวทำเนียบรัฐบาล-ปลัด พม. ชื่นชมข้าราชการ พม.ฉะเชิงเทรา ทำงานด้วยจิตวิญญาณ หลังร่วมช่วยเหลือครอบครัวเปราะบาง พร้อมให้นมเด็กน้อยวัยเดือนเศษด้วยตัวเอง
วันจันทร์ที่ 30 พฤษภาคม 2565
ปลัด พม. ชื่นชมข้าราชการ พม.ฉะเชิงเทรา ทํางานด้วยจิตวิญญาณ หลังร่วมช่วยเหลือครอบครัวเปราะบาง พร้อมให้นมเด็กน้อยวัยเดือนเศษด้วยตัวเอง
ปลัด พม. ชื่นชมข้าราชการ พม.ฉะเชิงเทรา ทํางานด้วยจิตวิญญาณ หลังร่วมช่วยเหลือครอบครัวเปราะบาง พร้อมให้นมเด็กน้อยวัยเดือนเศษด้วยตัวเอง
วันนี้ (30 พ.ค. 65) เวลา 09.00 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า ด้วยทีมเจ้าหน้าที่สํานักงานพัฒนาสังคมและความมั่นคงของมนุษย์และบ้านพักเด็กและครอบครัวจังหวัดฉะเชิงเทรา พร้อมด้วยหน่วยงานที่เกี่ยวข้องในพื้นที่ ได้เข้าไปช่วยเหลือครอบครัวเปราะบาง รวม 9 ชีวิต ประกอบด้วย พ่อ แม่ และลูก 7 คน อายุเดือนเศษ ถึง 15 ปี มีฐานะยากจน อาศัยอยู่ในบ้านสภาพเก่าทรุดโทรม โดยขอให้หน่วยงานราชการเข้ามาช่วยเหลือในการเลี้ยงดูลูกๆซึ่งในขณะที่มีการพูดคุยสอบถามข้อเท็จจริงเพื่อให้ความช่วยเหลือต่างๆพบว่า ลูกน้อยวัยเพียงเดือนเศษมีลักษณะอาการหิวนม และผู้เป็นแม่มักนํานมข้นหวานมาชงให้ลูกกิน เนื่องจากไม่ค่อยมีน้ํานม ทันใดนั้น นางสาวเมธาวี บุญพิทักษ์ นักสังคมสงเคราะห์ชํานาญการ สํานักงานพัฒนาสังคมและความมั่นคงของมนุษย์จังหวัดฉะเชิงเทรา รู้สึกสงสารเด็กและเห็นใจผู้เป็นแม่ด้วยกัน จึงรีบนําเด็กน้อยเข้าไปในรถตู้ของหน่วยงานเพื่อให้นมด้วยตนเองจนอิ่ม เพราะสัญชาตญาณของความเป็นแม่ที่มีบุตรอายุขวบกว่า และยังมีน้ํานมให้ลูกกิน
นางพัชรีกล่าวต่อไปว่า ตนรู้สึกประทับใจต่อการปฏิบัติหน้าที่ของนางสาวเมธาวีบุญพิทักษ์ ซึ่งไม่ได้ทํางานเพียงเพราะเป็นหน้าที่ แต่ทํางานด้วยจิตวิญญาณของข้าราชการที่เป็นนักสังคมสงเคราะห์และเป็นผู้ให้ รวมทั้งสัญชาตญาณของความเป็นแม่ ทั้งนี้ ตนขอชื่นชมและขอยกย่องเป็นแบบอย่างของการปฏิบัติหน้าที่เพื่อช่วยเหลือประชาชนที่ตกทุกข์ได้ยาก โดยเฉพาะกลุ่มเปราะบาง สําหรับข้าราชการและเจ้าหน้าที่ทุกคนของกระทรวง พม.
หากประชาชนประสบปัญหาความเดือดร้อน ขอให้แจ้งมาที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง รวมทั้งสํานักงานพัฒนาสังคมและความมั่นคงของมนุษย์จังหวัดและอาสาสมัครพัฒนาสังคมและความมั่นคงของมนุษย์ทั่วประเทศ ซึ่งกระทรวง พม. พร้อมให้ความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม ลงพื้นที่จังหวัดนครราชสีมา
วันพฤหัสบดีที่ 21 ตุลาคม 2564
นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม ลงพื้นที่จังหวัดนครราชสีมา
เพื่อตรวจเยี่ยมและให้กําลังใจ พร้อมมอบถุงยังชีพช่วยเหลือประชาชนผู้ประสบอุทกภัย
นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม ได้รับมอบหมายจากนายศักดิ์สยาม ชิดชอบ รัฐมนตรีว่าการกระทรวงคมนาคม ลงพื้นที่ตรวจเยี่ยมและให้กําลังใจ พร้อมมอบถุงยังชีพช่วยเหลือประชาชนผู้ประสบอุทกภัยในพื้นที่จังหวัดนครราชสีมา โดยในวันที่ 20 ตุลาคม 2564 รัฐมนตรีช่วยว่าการกระทรวงคมนาคม ได้ช่วยเหลือผู้ประสบภัยในพื้นที่ ดังนี้ 1) ตําบลกุดจิก อําเภอสูงเนิน 2) ตําบลขามทะเลสอ อําเภอขามทะเลสอ 3) ตําบลด่านขุนทด และหนองบัวตะเกียด อําเภอด่านขุนทด 4) ตําบลบ้านวัง อําเภอโนนไทย และ 5) ตําบลโคกสูง อําเภอเมืองนครราชสีมา และในวันที่ 21 ตุลาคม 2564 ลงพื้นที่ช่วยเหลือผู้ประสบภัยในพื้นที่ ดังนี้ 1) ตําบลกระเบื้องใหญ่ อําเภอพิมาย 2) ตําบลมะค่าและขามเฒ่า อําเภอโนนสูง และ 3) ตําบลหมื่นไวย หนองกระทุ่ม และปรุใหญ่ อําเภอเมืองนครราชสีมา โดยมี ผู้แทนจากกรมการขนส่งทางบก (ขบ.) กรมทางหลวง (ทล.) กรมทางหลวงชนบท (ทช.) หัวหน้าส่วนราชการในพื้นที่ ผู้แทนสมาคมกํานันผู้ใหญ่บ้าน ชมรมอาสาสมัครสาธารณสุขประจําหมู่บ้าน และประชาชนในพื้นที่ให้การต้อนรับ
นายวีรศักดิ์ หวังศุภกิจโกศล กล่าวว่า ตั้งแต่วันที่ 19 ตุลาคม 2564 เป็นต้นมา หลายพื้นที่ในจังหวัดนครราชสีมาเริ่มมีน้ําท่วมสูงขึ้น เนื่องจากมวลน้ําจากลุ่มน้ําสาขาลําตะคอง รวมทั้งน้ําฝนสะสมที่ตกในพื้นที่ท้ายเขื่อนลําตะคอง อําเภอสีคิ้ว ไหลมาสมทบตามคลองธรรมชาติ ส่งผลให้น้ําไหลเข้าท่วมเขตเศรษฐกิจในพื้นที่หลายอําเภอของจังหวัดนครราชสีมา หน่วยงานในสังกัดกระทรวงคมนาคม โดย ขบ. ทล. และ ทช. ได้เร่งดําเนินการตรวจสอบพื้นที่ที่ประสบอุทกภัยและให้การช่วยเหลือประชาชน ทั้งนี้สถานการณ์น้ําท่วมในโครงข่ายทางหลวง ณ วันที่ 21 ตุลาคม 2564 เวลา 12.30 น. พบว่า มีทางหลวงได้รับผลกระทบ จํานวน 15 เส้นทาง การจราจรผ่านได้ 14 แห่ง และผ่านไม่ได้ 1 แห่ง ได้แก่ ทางหลวงหมายเลข 202 ดอนตะหนิน - ตลาดไทร ช่วง กม. ที่ 93+611 จุดกลับรถใต้สะพาน ระดับน้ําสูง 20 - 40 เซนติเมตร โดยเจ้าหน้าที่แขวงทางหลวงนครราชสีมา ได้ติดตามสถานการณ์อย่างใกล้ชิด และติดตั้งป้ายเตือนน้ําท่วมเส้นทาง อุปกรณ์อํานวยความปลอดภัย พร้อมอยู่ประจําจุดเพื่อคอยอํานวยความสะดวกและปลอดภัยด้านการจราจรให้แก่ประชาชนผู้ใช้เส้นทางอย่างไรก็ตามขอให้ผู้ใช้เส้นทางเดินทางด้วยความระมัดระวัง
นอกจากนี้รัฐมนตรีช่วยว่าการกระทรวงคมนาคมได้ตรวจเยี่ยมการดําเนินงาน และให้กําลังใจเจ้าหน้าที่ผู้ปฏิบัติงาน ณ สํานักงานขนส่งจังหวัดนครราชสีมา พร้อมมอบหมายให้หน่วยงานในสังกัดที่เกี่ยวข้องเร่งดําเนินการให้ความช่วยเหลือประชาชนผู้ประสบอุทกภัย ซ่อมแซม และฟื้นฟูให้เส้นทางกลับมาใช้สัญจรได้ตามปกติ เพื่อบรรเทาความเดือดร้อนของประชาชน รวมถึงกําชับเจ้าหน้าที่บูรณาการร่วมกันในการอํานวยความสะดวก ปลอดภัยแก่ประชาชนผู้ใช้เส้นทางตามจุดตรวจในช่วงวันหยุดต่อเนื่อง ระหว่างวันที่ 21 - 24 ตุลาคม 2564 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-นายกรัฐมนตรีขอบคุณ 56 บริษัทธุรกิจประกันวินาศภัยไทย สนับสนุนการดำเนินงานของรัฐบาลในการควบคุมและบรรเทา สถานการณ์การแพร่ระบาดของโรคโควิด-19 อย่างต่อเนื่อง
วันพุธที่ 16 มิถุนายน 2564
นายกรัฐมนตรีขอบคุณ 56 บริษัทธุรกิจประกันวินาศภัยไทย สนับสนุนการดําเนินงานของรัฐบาลในการควบคุมและบรรเทา สถานการณ์การแพร่ระบาดของโรคโควิด-19 อย่างต่อเนื่อง
นายกรัฐมนตรีขอบคุณ 56 บริษัทธุรกิจประกันวินาศภัยไทย สนับสนุนการดําเนินงานของรัฐบาลในการควบคุมและบรรเทา สถานการณ์การแพร่ระบาดของโรคโควิด-19 อย่างต่อเนื่อง
วันที่ 16 มิ.ย.64 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบถึงการดําเนินการของภาคธุรกิจประกันวินาศภัยไทยเพื่อสนับสนุนการดําเนินงานของรัฐบาลในการควบคุมและบรรเทาสถานการณ์การแพร่ระบาดของโรคโควิด-19 โดยเฉพาะการนําระบบประกันภัยมาช่วยในการบริหารความเสี่ยงให้กับประชาชนและประเทศชาติ ซึ่งร่วมมือกับบริษัทสมาชิกประกันวินาศภัย จํานวน 56 บริษัท ในการดําเนินการมาตรการตามที่ภาครัฐกําหนด และร่วมกันสนับสนุนการดําเนินงานของรัฐบาลในการควบคุมและบรรเทาสถานการณ์การแพร่ระบาดของโรคโควิด-19 ประกอบด้วย
1) สมาคมฯ ร่วมกับบริษัทสมาชิก 12 บริษัท มอบกรมธรรม์ประกันภัยกลุ่มให้กับบุคลากรทางการแพทย์และเจ้าหน้าที่ที่เกี่ยวข้อง จํานวน 274,000 คน โดยกรมธรรม์ดังกล่าวให้ความคุ้มครองกรณีเสียชีวิตจากโรคโควิด-19 มีระยะเวลาคุ้มครอง 6 เดือน ทุนประกันภัย 1,000,000 บาทต่อคน รวมทุนประกันภัยทั้งสิ้น 274,000 ล้านบาท
2) สมาคมฯ ร่วมกับบริษัทสมาชิก 20 บริษัท มอบเครื่องช่วยหายใจให้กับโรงพยาบาลบุษราคัม เมืองทองธานี จํานวน 50 เครื่อง รวมมูลค่า 10,500,000 บาท เพื่อสนับสนุนการดําเนินงานทางการแพทย์และเพิ่มขีดความสามารถในการรองรับผู้ป่วยโควิด-19 กลุ่มสีเหลือ ให้สามารถรับการรักษาพยาบาลได้อย่างรวดเร็วและทันท่วงที และ
3) สมาคมฯ ร่วมกับบริษัทสมาชิก 10 บริษัท จัดโครงการ “ฉีดช่วยชาติ หมอพร้อมฉีดประกันวินาศภัยพร้อมดูแล” มอบกรมธรรม์ประกันภัยคุ้มครองการแพ้วัคซีนให้กับประชาชนทั่วไปฟรี จํานวน 13 ล้านสิทธิ์ คุ้มครองกรณีเสียชีวิตจากภาวะแทรกซ้อนหรือผลข้างเคียงจากการฉีดวัคซีน ทุนประกันภัยขั้นต่ํา 1 แสนบาท เพื่อเป็นการสร้างความมั่นใจแลกระตุ้นให้ประชาชนเข้ารับการฉีดวัคซีนป้องกันโรคโควิด-19 เพิ่มมากขึ้น
“นายกรัฐมนตรีขอบคุณภาคธุรกิจประกันวินาศภัยไทยทุกหน่วยงาน ที่มุ่งมั่นในการทําหน้าที่เป็นผู้บริหารความเสี่ยงมืออาชีพให้กับภาครัฐและเอกชนอย่างต่อเนื่อง รวมทั้งยังให้ความร่วมมือและสนับสนุนการดําเนินการของรัฐบาลและทุกภาคส่วนทั้งในปัจจุบันและอนาคตอย่างเต็มความสามารถ พร้อมขอเป็นกําลังใจให้กับภาคธุรกิจประกันวินาศภัยไทยในการขับเคลื่อนภารกิจต่าง ๆ เพื่อชาติให้สําเร็จตามเป้าหมายที่กําหนดไว้ทุกประการเพื่อร่วมกันนําพาประเทศให้ก้าวข้ามผ่านวิกฤตในครั้งนี้ไปด้วยกัน” นายอนุชาฯ กล่าว
รัฐบาลไทย-ข่าวทำเนียบรัฐบาล-รอง นรม. และ รมว. พณ. “จุรินทร์” เคาะจ่ายชดเชยฝายหัวนา 350 ราย 34.66 ล้านบาท หลังรอมา 20 ปี
วันพฤหัสบดีที่ 19 สิงหาคม 2564
รอง นรม. และ รมว. พณ. “จุรินทร์” เคาะจ่ายชดเชยฝายหัวนา 350 ราย 34.66 ล้านบาท หลังรอมา 20 ปี
รอง นรม. และ รมว. พณ. “จุรินทร์” เคาะจ่ายชดเชยฝายหัวนา 350 ราย 34.66 ล้านบาท หลังรอมา 20 ปี
วันที่ 19 สิงหาคม 2564 เวลา 8.30 น. นางสาวรัชดา ธนาดิเรก รองโฆษกรัฐบาล เปิดเผยว่า เมื่อวานนี้เวลา 14.30 น. มีการประชุมคณะกรรมการแก้ไขปัญหาโครงการฝายหัวนา ครั้งที่ 2/2564 ผ่านระบบ Zoom ณ ห้อง 201 สภาผู้แทนราษฎร อาคารรัฐสภา โดยนายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์ เป็นประธานการประชุมในฐานะคณะกรรมการแก้ไขปัญหาโครงการฝายหัวนาครั้งที่ 2/2564 ซึ่งฝ่ายเลขาฯ คือสํานักกฎหมายและที่ดินกรมชลประทาน กระทรวงเกษตรและสหกรณ์
นางสาวรัชดา กล่าวว่า ที่ประชุมพิจารณาอนุมัติจ่ายเงินค่าขนย้าย กรณีที่ดินไม่มีเอกสารสิทธิ์ จํานวน 350 แปลง เนื้อที่ 770-1-59 ไร่ ตามข้อเสนอของคณะอนุกรรมการแก้ไขปัญหาโครงการฝายหัวนา จังหวัดศรีสะเกษ และคณะอนุกรรมการแก้ไขปัญหาโครงการฝายหัวนา จังหวัดศรีสะเกษ เฉพาะกลุ่มโนนสัง กลุ่มราษีไศล และกลุ่มกํานันผู้ใหญ่บ้าน
โดยมติที่ประชุม เห็นชอบรายชื่อราษฎรผู้ครอบครองและทําประโยชน์ในที่ดินที่ถูกเขตการก่อสร้างที่มีสิทธิได้รับค่าทดแทนค่าขนย้าย (ที่ดิน) ตามหลักเกณฑ์แห่งมติคณะรัฐมนตรี เมื่อวันที่ 11 กรกฎาคม 2532 ที่ผ่านความเห็นชอบจากคณะอนุกรรมการฯ ทั้งสองคณะ จํานวน 350 แปลง เนื้อที่ 770-1-59 ไร่ เป็นเงิน 34.66 ล้านบาท โดยจะเสนอให้คณะรัฐมนตรีให้ความเห็นชอบต่อไป
“และรองนายกรัฐมนตรีจุรินทร์ยังได้กําชับให้ผู้เกี่ยวข้องเร่งดําเนินการเบิกจ่ายเงินให้เสร็จสิ้นโดยเร็ว เมื่อคณะรัฐมนตรีเห็นชอบ ทั้งนี้ไม่ให้เป็นปัญหายืดเยื้อและให้อํานวยความสะดวกให้กับราษฎรอย่างเต็มที่เนื่องจากที่ผ่านมาใช้เวลาแก้ไขปัญหาเรื่องนี้นานมากแต่สําเร็จในยุคนี้ซึ่งถือว่าเป็นประโยชน์แก่ราษฎร” รองโฆษกรัฐบาล กล่าว
การประชุมครั้งนี้ใช้เวลาพอสมควรเนื่องจากนายจุรินทร์ต้องการเร่งรัดแก้ไขปัญหาให้กับเกษตรกรโครงการฝายหัวนา จังหวัดศรีสะเกษ ซึ่งยืดเยื้อมานานสําหรับการประชุมครั้งนี้นอกจากตัวแทนหน่วยราชการที่เกี่ยวข้องแล้วยังมีผู้แทนกลุ่มราษฎรในพื้นที่ทุกฝ่ายเข้าร่วมด้วย เช่น ตัวแทนสมัชชาคนจนตัวแทนราษฎรตําบลโนนสัง เป็นต้น
อย่างไรก็ตามการแก้ไขปัญหาเรื่องนี้ยืดเยื้อมา 20 ปีเพราะการพิสูจน์สิทธิและการแก้ไขปัญหาเกษตรกรที่มีผู้แทนหลายกลุ่ม แต่ยุติได้ในคณะกรรมการแก้ไขปัญหาโครงการฝายหัวนาชุดนี้เพราะมีนายจุรินทร์ เป็นประธาน เนื่องจากรองนายกรัฐมนตรีและรัฐมนตรีว่าการกระทรวงพาณิชย์ได้ใช้ข้อมูลประสบการณ์การแก้ไขปัญหาเกษตรกรควบคุมการประชุมให้ความขัดแย้งในตัวแทนชาวบ้านยุติและเกิดความยุติธรรม ซึ่งหลังจากนี้ไปจะมีการนําเข้าอนุมัติในที่ประชุมคณะรัฐมนตรีและจ่ายเงินให้เกษตรกรตามสิทธิเป็นลําดับถัดไป
รัฐบาลไทย-ข่าวทำเนียบรัฐบาล-นายกฯ แจง ไม่ได้เป็นผู้ตัดงบประมาณ ส่วนงบกลางสั่งใช้เองไม่ได้ ต้องเสนอโครงการเข้า ครม. ให้สอดคล้องกับความต้องการของประชาชน
วันอังคารที่ 31 พฤษภาคม 2565
นายกฯ แจง ไม่ได้เป็นผู้ตัดงบประมาณ ส่วนงบกลางสั่งใช้เองไม่ได้ ต้องเสนอโครงการเข้า ครม. ให้สอดคล้องกับความต้องการของประชาชน
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ชี้แจงในการประชุมสภาผู้แทนราษฎรเพื่อพิจารณาร่าง พ.ร.บ.งบประมาณรายจ่ายประจําปีงบประมาณ พ.ศ. 2566 ถึงกรณีที่มีการกล่าวหาว่า รัฐบาลใช้งบลงทุนในปี 2565 ลดลงกว่าที่เสนอขอว่า เนื่องจากงบที่เสนอขอไป ถูกตัดลดในขั้นการพิจารณาของกรรมาธิการวิสามัญของฝ่ายนิติบัญญัติ
.
ส่วนที่กล่าวหาว่า พอตัดลดงบแล้วไปใช้งบกลาง ชี้แจงว่า นายกฯ ไม่สามารถสั่งใช้งบกลางเองได้ทั้งหมด ต้องเสนอโครงการให้ ครม. พิจารณา ต้องนําไปใช้สําหรับโครงการที่ยังไม่ได้รับงบประมาณ และตรงกับความต้องการของประชาชนในพื้นที่
.
อ่านเพิ่มเติม คลิก >>https://www.thaigov.go.th/news/contents/details/55217
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​PM leads cabinet members and government officials to take oath of allegiance to H.M. the King
วันพฤหัสบดีที่ 29 กรกฎาคม 2564
​PM leads cabinet members and government officials to take oath of allegiance to H.M. the King
​PM leads cabinet members and government officials to take oath of allegiance to H.M. the King
The Prime Minister presided over an oath taking ceremony on the auspicious occasion of His Majesty the King’s birthday on July 28, 2021. Government officials took an oath to uphold decency and be the power of the nation.
July 28, 2021, at 0830hrs, at Bhakdi Bodin Building, Government House, Gen. Prayut Chan-o-cha, Prime Minister and Defense Minister, presided over an oath taking ceremony and floral offerings on the auspicious occasion of His Majesty the King’s birthday on July 28, 2021. Participating in the ceremony were Deputy Prime Ministers, Minister Attached to the Prime Minister’s Office, Permanent Secretary to the Prime Minister’s Office, Secretary General of the Office of the Civil Service Commission, and representatives of high-level government officials.
The Prime Minister and participants of the ceremony paid homage to His Majesty the King’s portrait, and offered traditional cone-shaped floral receptacle. He, then, led the cabinet members and government officials in taking an oath to uphold decency and be the power of the nation, and sang the Royal Anthem in unison to complete the ceremony.
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 11 จังหวัดประจำวันที่ 15 พฤศจิกายน 2564 เวลา 08.30 น. สัญจรผ่านได้ 20 สายทางไม่สามารถสัญจรผ่านได้ 11 สายทาง
วันจันทร์ที่ 15 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 11 จังหวัดประจําวันที่ 15 พฤศจิกายน 2564 เวลา 08.30 น.  สัญจรผ่านได้ 20 สายทางไม่สามารถสัญจรผ่านได้ 11 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 15 พฤศจิกายน 2564 เวลา 08.30 น. ว่ามีถนนทางหลวงชนบทที่ประสบอุทกภัยในพื้นที่ 11 จังหวัด รวม 31 สายทาง สัญจรผ่านได้ 20 สายทาง และไม่สามารถสัญจรผ่านได้ 11 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 15 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 10 จังหวัด ได้แก่ ชัยภูมิ สุรินทร์ บุรีรัมย์ มหาสารคาม ขอนแก่น ร้อยเอ็ด พระนครศรีอยุธยา สุพรรณบุรี นครปฐม และชุมพร รวม 31 สายทาง สามารถสัญจรผ่านได้ 20 สายทาง และไม่สามารถสัญจรผ่านได้ 11 สายทาง แบ่งเป็น น้ําท่วมสูง 10 สายทาง (10 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.021 ถนนเชิงลาดสะพานมิตรภาพสระขุด อําเภอชุมพลบุรี จังหวัดสุรินทร์ น้ําท่วมสูง 50 เซนติเมตร (ช่วง กม. ที่ 1+200 - 3+400)
3. สายทาง สร.022 สะพานมิตรภาพบะ - หนองเรือ อําเภอท่าตูม และชุมพลบุรี จังหวัดสุรินทร์ น้ําท่วมสูง 50 เซนติเมตร (ช่วง กม. ที่ 3+150 - 4+000)
4. สายทาง บร.018 สะพานชุมชนข้ามแม่น้ํามูล อําเภอสตึก จังหวัดบุรีรัมย์ น้ําท่วมสูง 40 เซนติเมตร (ช่วง กม. ที่ 1+250 - 1+725)
5. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 80 เซนติเมตร (ช่วง กม. ที่ 2+050 - 3+500)
6. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 3+575 - 6+550)
7. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 5+200 - 8+530)
8. สายทาง สพ.005 สะพานบางแม่หม้าย - บางเลน อําเภอบางปลาม้า จังหวัดสุพรรณบุรี น้ําท่วมสูง 50 เซนติเมตร (ช่วง กม. ที่ 0+100 - 0+800)
9. สายทาง นฐ.058 สะพานบางไผ่นารถข้ามแม่น้ําท่าจีน อําเภอบางเลน จังหวัดนครปฐม น้ําท่วมสูง 40 เซนติเมตร (กม. ที่ 0+300)
10. สายทาง ชพ.2010 แยก ทล.41 (กม. ที่ 16+981) - บ้านคลองชุม อําเภอเมือง และสวี จังหวัดชุมพร น้ําท่วมสูง 70 เซนติเมตร (ช่วง กม. ที่ 13+500 - 17+500)
11. สายทาง ชพ.2032 แยก ทล.41 (กม. ที่ 33+650) - บ้านในแหลม อําเภอสวี จังหวัดชุมพร น้ําท่วมสูง 100 เซนติเมตร (ช่วง กม. ที่ 0+000 - 1+250)
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-รมว.ยุติธรรม ประชุมผู้บริหารกระทรวงฯ ครั้งที่ ๘/๒๕๖๕ เพื่อติดตามความคืบหน้าการดำเนินงานของหน่วยงานในสังกัด
วันพุธที่ 16 มีนาคม 2565
รมว.ยุติธรรม ประชุมผู้บริหารกระทรวงฯ ครั้งที่ ๘/๒๕๖๕ เพื่อติดตามความคืบหน้าการดําเนินงานของหน่วยงานในสังกัด
รมว.ยุติธรรม ประชุมผู้บริหารกระทรวงฯ ครั้งที่ ๘/๒๕๖๕ เพื่อติดตามความคืบหน้าการดําเนินงานของหน่วยงานในสังกัด
ในวันพุธที่ ๑๖ มีนาคม ๒๕๖๕ เวลา ๑๐.๐๐ น.
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานการประชุมผู้บริหารกระทรวงยุติธรรม ครั้งที่ ๘/๒๕๖๕
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม
นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม
นายวัลลภ นาคบัว รองปลัดกระทรวงยุติธรรม
นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม
พันตํารวจโท ประวุธ วงศ์สีนิล รองปลัดกระทรวงยุติธรรม
พร้อมด้วยผู้บริหารระดับสูงของหน่วยงานในสังกัดกระทรวงยุติธรรม เข้าร่วม
ผ่านระบบการประชุมทางไกล (Video Conference)
ณ ห้องประชุมกระทรวงยุติธรรม ๑๐ - ๐๑ อาคารกระทรวงยุติธรรม
โดยที่ประชุมรับทราบรายงานความคืบหน้าการจัดมหกรรมไกล่เกลี่ยหนี้สินครัวเรือนและยุติธรรมพบประชาชน ครั้งที่ ๒/๒๕๖๕ กําหนดจัดขึ้นในวันศุกร์ที่ ๑๘ มีนาคม ๒๕๖๕ ณ ตลาดเทิดไท ตาลคู่ จ.นครราชสีมา นอกจากนี้ได้รับทราบการเตรียมการจัดงานสถาปนากระทรวงยุติธรรมครบรอบ ๑๓๑ ปี ซึ่งมีกําหนดจัดขึ้นในวันศุกร์ที่ ๒๕ มีนาคม ๒๕๖๕ ณ อาคารกระทรวงยุติธรรม
รัฐบาลไทย-ข่าวทำเนียบรัฐบาล-รมว.วธ.ร่วมพิธีทำบุญตักบาตรถวายพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอาทิตย์ที่ 5 ธันวาคม 2564
รมว.วธ.ร่วมพิธีทําบุญตักบาตรถวายพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รมว.วธ.ร่วมพิธีทําบุญตักบาตรถวายพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันที่ ๕ ธันวาคม ๒๕๖๔ เวลา ๐๗.๓๐ น. พลเอก ประยุทธ์ จันทร์โอชา นายกรัฐมนตรีและภริยา เป็นประธานในพิธีทําบุญตักบาตรถวายพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ๕ ธันวาคม ๒๕๖๔ โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม ผู้แทนหน่วยงานภาครัฐ ภาคเอกชนและประชาชน เข้าร่วมพิธี ณ บริเวณพิธีท้องสนามหลวง
รัฐบาลไทย-ข่าวทำเนียบรัฐบาล-ออท.สาธารณรัฐประชาชนจีน/ไทยเข้าเยี่ยมคำนับ รมช.กห. เสริมสร้างความสัมพันธ์ไทย-จีน
วันเสาร์ที่ 11 ธันวาคม 2564
ออท.สาธารณรัฐประชาชนจีน/ไทยเข้าเยี่ยมคํานับ รมช.กห. เสริมสร้างความสัมพันธ์ไทย-จีน
พล.อ.ชัยชาญ ช้างมงคล รมช.กห.ได้ให้การต้อนรับการเยี่ยมคํานับของ นาย Han Zhiqiang (หาน จื้อเฉียง)ออท.สาธารณรัฐประชาชนจีน/ไทย เพื่อแนะนําตัวในโอกาสเข้ารับหน้าที่ใหม่และกระชับความสัมพันธ์
โดย พล.อ. ชัยชาญฯ ได้กล่าวแสดงความยินดีกับ นาย หานฯ ที่ได้รับตําแหน่ง ออท.สาธารณรัฐประชาชนจีน/ไทย และขอบคุณจีนรวมไปถึง กห.ของจีนที่สนับสนุนวัคซีนและอุปกรณ์ทางการแพทย์ให้กับไทย และการที่จีนส่งกําลังพลร่วมฝึก Cobra Gold ในทุกปีที่ผ่านมา ต่อจากนั้นได้แลกเปลี่ยนข้อคิดเห็นและกระชับความสัมพันธ์ระหว่างสองประเทศในประเด็นต่างๆ ร่วมกัน ทั้งความร่วมมือในการแก้ไขปัญหาโควิด19 ความร่วมมือด้านการท่องเที่ยว ความสัมพันธ์ทางการทหารทั้งความร่วมมือทางการฝึก ศึกษา การวิจัย และอุตสาหกรรมป้องกันประเทศ
และในช่วงท้าย ทั้งสองฝ่ายได้ย้ําถึงความเป็นหุ้นส่วนทางยุทธศาสตร์และความสัมพันธ์ที่แน่นแฟ้นยาวนาน ในทุกระดับระหว่างกันตั้งแต่ระดับราชวงศ์ รัฐบาล กองทัพ จนถึงประชาชน และพร้อมร่วมกันสนับสนุนความมีเสถียรภาพ เสรีภาพ ความสุขสงบในภูมิภาคอย่างสันติวิธีและเป็นธรรม อันเกิดจากความไว้เนื้อเชื่อใจซึ่งกันและกัน
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๖/๒๕๖๔
วันจันทร์ที่ 14 มิถุนายน 2564
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๖/๒๕๖๔
นายวัลลภ นาคบัว รองปลัดกระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๖/๒๕๖๔
ในวันจันทร์ที่ ๑๔ มิถุนายน ๒๕๖๔ เวลา ๑๐.๓๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๖/๒๕๖๔ ร่วมกับคณะอนุกรรมการ และเจ้าหน้าที่ที่เกี่ยวข้อง ณ ห้องประชุม ๑๐ - ๐๖ ชั้น ๑๐ อาคารกระทรวงยุติธรรม ถนนแจ้งวัฒนะ กรุงเทพมหานคร และระบบการประชุมทางไกล (Video Conference)
ทั้งนี้ ที่ประชุมได้รับทราบผลการให้ความช่วยเหลือประชาชน ปีงบประมาณ ๒๕๖๔ (ภาพรวมทั่วประเทศ) แบ่งเป็นผู้มาขอรับคําปรึกษากฎหมาย และผู้มาขอรับความช่วยเหลือตามภารกิจของกองทุนยุติธรรม กรณีการช่วยเหลือประชาชนในการดําเนินคดี การขอปล่อยชั่วคราวผู้ต้องหาหรือจําเลย กรณีการช่วยเหลือผู้ถูกละเมิดฯ และการสนับสนุนในการให้ความรู้ทางกฎหมาย พร้อมทั้งพิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ คณะที่ ๒ จํานวน ๕ ราย